CELEX: 62015TN0043
Language: hr
Date: 2015-01-28 00:00:00
Title: Predmet T-43/15: Tužba podnesena 28. siječnja 2015. – CRM protiv Komisije

16.3.2015   
            
            
               HR
            
            
               Službeni list Europske unije
            
            
               C 89/43
            
         Tužba podnesena 28. siječnja 2015. – CRM protiv Komisije
   (Predmet T-43/15)
   (2015/C 089/52)
   Jezik postupka: talijanski
   
      Stranke
   
   
      Tužitelj: CRM Srl (Modena, Italija) (zastupnici: G. Forte, C. Marinuzzi i A. Franchi, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu uredbu Komisije (EU) br. 1174/2014 od 24. listopada 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Piadina Romagnola/Piada Romagnola (ZOZP)] objavljenu u Službenom listu Europske unije od 4. studenog 2014., L 316.
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   Ova je tužba usmjerena protiv upisa zaštićene oznake zemljopisnog podrijetla „Piadina Romagnola/Piada Romagnola” u dijelu u kojemu se ugled pripisuje, osim ručno proizvedenoj Piadini, i onoj industrijski proizvedenoj.
   U potporu svojoj tužbi tužitelj ističe tri tužbena razloga.
   
               1.
            
            
               Prvi tužbeni razlog temelji se na povredi i pogrešnoj primjeni članka 7. stavka 1. točke (f) podtočke II. i članka 8. stavka 1. točke (c) podtočke II. Uredbe (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL L 343, str. 1.) (SL, posebno izdanje na hrvatskom jeziku, poglavlje 15., svezak 25., str. 31.).
               
                           —
                        
                        
                           U tom se pogledu ističe da u konkretnom slučaju ne postoje elementi na kojima se može temeljiti veza sa zemljopisnim podrijetlom kao ni
                        
                     
                           —
                        
                        
                           elementi na temelju kojih se ugled može pripisati industrijski proizvedenoj Piadini.
                        
                     
         
               2.
            
            
               Drugi tužbeni razlog temelji se na očitoj pogrešci u ocjeni kao i na nepostojanju ispitnog postupka.
               
                           —
                        
                        
                           U tom se pogledu ističe očita pogreška u ocjeni zahtjeva za registraciju u odnosu na to jesu li ispunjeni uvjeti za objavu zahtjeva za registraciju oznake zemljopisnog podrijetla koji se odnosi na Piadinu Romagnolu kao i
                        
                     
                           —
                        
                        
                           nepostojanje ispitnog postupka zbog toga što nije uzeta u obzir činjenica da je sudbena vlast države članice poništila nacionalnu specifikaciju na kojoj se pobijana uredba temelji.
                        
                     
                           —
                        
                        
                           Također se ističe povreda načela dobre uprave.
                        
                     
         
               3.
            
            
               Treći tužbeni razlog temelji se na povredi članaka 6. i 13. Europske konvencije o ljudskim pravima i članka 47. Povelje Europske unije o temeljnim pravima zbog povrede prava na djelotvornu sudsku zaštitu.